এখনকার তারকারা নির্দিষ্ট চরিত্রে ভালো করেন। ভিন্নতায় গেলে তাল লয় ঠিক রাখতে পারেন না। অনেকে ভালো অভিনয় করেন কিন্তু ভার্সেটাইল নন। সেকারণে প্রভাব সৃষ্টিকারী নায়ক বা নায়িকার আসনটি গড়তে পারছেন না। স্বল্প সময়ের ব্যবধানে অনেকেই পর্দা-জগতে গুরুত্বহীন হয়ে পড়েন। এদের কোনো দুজনের নাম জুড়ে ‘রোম্যান্টিক জুটি’ বললেও দর্শক তাদের আলাদা করেই ভাবেন। দুজনের মধ্যে কোনো গভীর সম্পর্ক যুক্ত করার উপাদানও ছবিতে খুঁজে পাওয়া যায় না।